**ОТЧЕТЕН ДОКЛАД**

 За дейността на НЧ„ Светлина-1926г“ с. Бояново за 2021г.

Уважаеми членове на НЧ„ Светлина-1926г„ с. Бояново

Тази вечер провеждаме отчетното събрание за читалищната дейност извършена през 2021 година.Посрещнахме с голям оптимизъм отправените към нашите самодейци покани за участие ,по после за голямо съжаление поради епидемиологичната обстановка всичко беше отменено.

 Със всяка следваща година все по трудно е осъществяването на дейността ,за която сме призвани като просветители и пазители на културното наследство на нашия регион.Читалището е средище на култура и просветен център за запазване колорита на народните обичаи.

Народните читалища като самоуправляващи се културно- просветни сдружения,изпълняват задачи свързани със социалната и просветна дейност на населението. Пазят и предават традициите на българският народ,възпитават народното самосъзнание. С всеки изминал ден числеността на населението намалява и с това работата по самодейността става все по-трудна. Липсват хора да се включат в организираните мероприятия.

Една от основните дейности на читалището е библиотечната дейност. Библиотечният фонд наброява 10691 тома литература. Има и компютърна зала,която дава възможност на желаещите да се свързват със социалните мрежи.Всяка отчетна година НЧ”Светлина-1926 г.”приема годишен културен календар,който е основно за дейността и работата на служителите и самодейците към читалището.Стараем се да отбелязваме всяка бележита дата от годишния календар като Денят на будителите,Освобождението на България от османско иго и много други бележити дати.

Тази гадина вратите на читалището много време бяха затворени за хората ,поради създалата се епидемиологична обстановка в страната.

Но все пак успяхме да честваме 1 ноември ден на будителите ,като закупихме

Портрети на Иван Вазов,Христо Ботев и Георги С.Раковски и ги подарихме на ОУ”Паисий Хилендарски”с.Бояново с цел подпомагане на обучението.

На 17 ноември Председателя на НЧ”Светлина 1926 г.”Връчи на съпругата на покойния Атанас Палов дългогодишен ръководител на фолклорна певческа група при НЧ”Светлина-1926 г.”с.Бояново Плакет за принос към читалищната дейност.За ден на Християнското семейство о жителите на село Бояново бяха поздравени от народната певица Ваня Вълкова и кларнетиста Петър Войников онлайн.Така сведохме мероприята до там до където позволяваше епидемиологичната обстановка.

Този сезон и кукерската група не успя да вземе участие в международните форуми,където в предходни години печелеха призови места,тъй като самите фестивали не бяха проведени поради епидемиологичната обстановка в страната. Отговорно се отнесоха момчетата и за здравето на населението, като не изпълниха ритуала по обикаляне в селото.

Надяваме се,че през 2022г читалището ще възвърне дейността си за поддържане на духовността на населението.

Сега читалището е отворено и чака новото начало на дейността си за запазване на българщината. Да запазим традициите,обичаите и да ги предадем на идващите поколения.

Благодаря за вниманието!

25.03.2022г. Председател НЧ:

с.Бояново / С.Калчев/